Általános Szerződési Feltételek
Digitális KIADVÁNYOK és táplálkozási tanácsadási szolgáltatások
Hatályos: 2026. január 1. napjától visszavonásig
1. A szolgáltató és az ÁSZF hatálya
Szolgáltató: Rápolti-Molnár Vivien Rebeka egyéni vállalkozó (kereskedelmi név: Becky IR Konyhája). Székhely: 7020 Dunaföldvár, Ifjúság tér 2. C lph. 4. em. 7. ajtó. Adószám: 90079630-1-37. Egyéni vállalkozói nyilvántartási szám: 59220420. E-mail: becky.etrend@gmail.com. Honlap: https://www.beckyirkonyhaja.com. 
A jelen ÁSZF a Szolgáltató által értékesített digitális e-bookokra, receptgyűjteményekre, mintaétrendekre, egyéni táplálkozási tanácsadásra, 6 és 12 hetes programokra, valamint szezonális programokra terjed ki, amennyiben az adott ajánlat e feltételekre hivatkozik. Előfizetéses recepttár és külön díjas, eltérő tartalmú új szolgáltatás a saját feltételeinek közzétételéig nem tartozik automatikusan ide. Szerződéskötés nyelve magyar, az ÁSZF az oldalon hozzáférhető és menthető.
Az ügyfél az ÁSZF-et a rendelés leadása előtt megismerheti és külön elfogadja, a puszta böngészés nem tekintendő szerződéses elfogadásnak.
2. Az ajánlatok és termékek lényeges tulajdonságai
A digitális kiadvány elektronikusan átadott, jellemzően PDF-formátumú tartalom. NEM nyomtatott könyv, nem tartalmaz fizikai példányt, postai szállítást vagy nyomtatási szolgáltatást. A termékoldal feltünteti a címét, leírását, a letöltési/átadási módot, a fizetendő árat, a formátumot, az ismert kompatibilitási és műszaki követelményeket. A PDF megtekintéséhez megfelelő eszköz és PDF-olvasó szükséges. Saját célú nyomtatás megengedett.
A tanácsadás nem orvosi diagnózis, kezelés vagy gyógyítás, nem helyettesít orvosi, dietetikusi vagy más egészségügyi ellátást. A szolgáltatás célja a vállalt táplálkozási és életmódbeli elemzés, útmutatás. Meghatározott fogyás, laboreredmény vagy gyógyulás nem garantált, a szakszerű, szerződésszerű teljesítésért a Szolgáltató felel.
A konkrét egyéni tanácsadási csomag, a 6/12 hetes és szezonális program tartalma, részvételi módja, kapcsolattartási kerete, indulása, időtartama, mérföldkövei és díja az előzetesen közölt szolgáltatásleírásban és a visszaigazolásban található. A programidő nem jelent korlátlan elérhetőséget vagy korlátlan egyéni konzultációt.
3. Rendelés, szerződéskötés és fizetés
Digitális kiadvány rendelése a weboldal aktuális rendelési felületén történik. Az ügyfél a véglegesítés előtt ellenőrizheti és javíthatja adatait, megtekintheti a teljes fizetendő összeget, az ÁSZF-et és az elállási tájékoztatót. A rendelést egyértelműen fizetési kötelezettséget jelző gombbal véglegesíti. Az automatikus beérkezési üzenet a rendelés megérkezését igazolja, a szerződés a Szolgáltató elfogadó visszaigazolásával jön létre. A rendelés elektronikus visszaigazolása indokolatlan késedelem nélkül történik, a vonatkozó elektronikus kereskedelmi szabályokkal összhangban.
Tanácsadásra jelentkezés történhet e-mailen vagy a közölt űrlapon. A jelentkezés önmagában nem jelent szerződéskötést. A Szolgáltató előzetes ajánlatot, tartalmi, határidő- és díjtájékoztatást küld, amelyet az ügyfél elfogadhat. A felek által elfogadott ajánlat és visszaigazolás a szerződés részét képezi.
Az árak forintban értendők, a feltüntetett végösszegek. Fizetési mód az adott felületen/ajánlatban feltüntetett átutalás vagy elektronikus bankkártyás fizetés. A számlázás a hatályos adójogi szabályok alapján történik. Az adott rendelésben szereplő ár a későbbi árváltozástól független.
4. Digitális kiadványok teljesítése
A Szolgáltató a fizetés és a rendelés elfogadása után a termékoldalon közölt módon és határidőben PDF-csatolmányban vagy letöltési hivatkozással bocsátja rendelkezésre a digitális kiadványt. A választott átadási módról és határidőről a vásárló a rendelés előtt tájékoztatást kap. Az átadás technikai naplója, az e-mail vagy más megfelelő igazolás a teljesítés bizonyítására szolgálhat.
Ha a fájl nem érkezik meg, a hivatkozás nem működik, vagy a tartalom nem nyitható meg, a vásárló a becky.etrend@gmail.com címen kérhet segítséget. A Szolgáltató ellenőrzi a teljesítés körülményeit, és indokolt esetben újraküldi vagy ismételten elérhetővé teszi a tartalmat. A vásárló saját eszközének/szoftverének hibája nem bizonyít automatikusan hibás teljesítést, de a fogyasztó jogszabályon alapuló igényeit nem korlátozza.
5. Egyéni tanácsadás, együttműködés és határidő
A Szolgáltató az előzetesen elfogadott csomag szerint értékeli az ügyfél által megadott táplálkozási és életmódbeli információkat, és az ajánlatban meghatározott írásos anyagot/konzultációt biztosítja. Az ügyfél a tanácsadás szakmai alkalmasságának megítéléséhez szükséges információkat a valóságnak megfelelően adja meg, a hiányzó vagy ellentmondásos adatok pótlását a Szolgáltató kérheti.
Az egyéni írásos ajánlás elkészítésének határideje az elfogadott egyedi ajánlatban meghatározott időpont vagy időtartam, amely a teljes, hiánytalan kérdőív és szükséges mellékletek beérkezésétől számít. A jelenlegi ügyintézési gyakorlat szerint ez rendszerint maximum 4 hét, ez önmagában nem helyettesíti a konkrét megrendeléskor vállalt határidőt. Ha hiánypótlás szükséges, a Szolgáltató ennek hatását közli.
A Szolgáltató az ajánlat elfogadása előtt kapacitás- vagy szakmai okból elutasíthatja a jelentkezést. A létrejött szerződés utáni megszüntetésnél a jogszabály szerinti elszámolás és visszatérítés alkalmazandó. Az ügyfél által közölt egészségügyi adatot a külön adatkezelési tájékoztató és kifejezett hozzájárulás szabályozza.
6. Hat- és tizenkét hetes, illetve szezonális programok
A program jelentkezési feltételeit, célját, kezdő és záró időpontját, rendelkezésre bocsátott anyagokat, tanácsadási/utánkövetési alkalmakat, kommunikációs csatornákat, díjat és teljesítési ütemezést a programleírás és a szerződéses visszaigazolás állapítja meg. Ezen túlmenő tartalmat vagy elérhetőséget a program megnevezése nem ígér.
Ha a csomag digitális anyagokat és tanácsadási szolgáltatást is tartalmaz, az elemek jellegét, teljesítését és elállási/felmondási következményeit a szerződésben előzetesen és egyértelműen el kell különíteni. Az ügyfél részvételi együttműködésének hiánya önmagában nem szünteti meg a törvényes jogait. A program megszakítására, időpontmódosítására, esetleges pótlására az előre közölt egyedi részvételi szabályok vonatkoznak, a fogyasztói jogok tiszteletben tartásával.
7. Fogyasztói elállás és felmondás – tanácsadási szolgáltatások
Távollévők között kötött szolgáltatási szerződés esetén a fogyasztót főszabály szerint a szerződés megkötésétől számított 14 napon belüli indokolás nélküli elállási/felmondási jog illeti meg. A nyilatkozat e-mailben is megtehető, egyértelmű közléssel. Ha a fogyasztó kifejezetten kéri a szolgáltatás megkezdését a 14 nap lejárta előtt, majd a határidőn belül jogszerűen megszünteti a szerződést, a vonatkozó feltételek mellett az addig arányosan teljesített rész ellenértéke fizetendő.
A maradéktalanul teljesített szolgáltatás tekintetében az elállási jog elvesztésének csak a 45/2014. (II. 26.) Korm. rendeletben meghatározott feltételek együttes fennállása esetén van helye, ideértve a fogyasztó előzetes kifejezett kérését és a jogvesztés tudomásulvételét. Önmagában a díjfizetés, az általános ÁSZF-elfogadás vagy a kérdőív visszaküldése nem zárja ki a törvényes jogot.
Az elállási/felmondási nyilatkozatot a Szolgáltató a jogszabály szerint kezeli és a szükséges visszatérítést a vonatkozó határidőben teljesíti. A 14 napos határidő lejárta után a szerződés megszüntetésének, elszámolásának módját a Ptk. és az adott egyedi szerződés szabályozza.
8. Fogyasztói elállás – digitális e-book
Nem tárgyi adathordozón nyújtott digitális tartalom esetén a 14 napos indokolás nélküli elállási jog a teljesítés megkezdése után kizárólag akkor nem gyakorolható, ha (i) a fogyasztó ehhez előzetesen kifejezetten hozzájárult, (ii) egyidejűleg kifejezetten tudomásul vette, hogy a teljesítés megkezdésével elveszíti e jogát, és (iii) a Szolgáltató a jogszabály szerinti, a nyilatkozatot is tartalmazó visszaigazolást megküldte.
A hozzájárulás külön, előre be nem jelölt jelölőnégyzetben vagy más igazolható, önálló nyilatkozat formájában kérendő. A Szolgáltató a nyilatkozatot az ÁSZF konkrét verziójával és a rendelési időponttal együtt dokumentálja, a visszaigazolást tartós adathordozón megküldi. A külön nyilatkozat és visszaigazolás hiányát az ÁSZF szövege nem pótolja. A hibás teljesítésből fakadó fogyasztói jogok az elállási jog elvesztésétől függetlenül fennmaradnak.
9. Hibás teljesítés, szavatosság, panaszok
A Szolgáltató a szerződésszerű teljesítésért felel. A digitális tartalom megfelelősége, kijavítása, kicserélése, árleszállítása és a szerződés megszüntetése tekintetében a 373/2021. (VI. 30.) Korm. rendelet és a Ptk. irányadó. A fogyasztó jogait általános „visszatérítés kizárva” kikötés nem korlátozza.
Írásbeli panasz: becky.etrend@gmail.com. A panaszt a Szolgáltató főszabály szerint 30 napon belül írásban, érdemben megválaszolja, az elutasítást megindokolja és közli az igénybe vehető jogorvoslatot. A panaszválaszokat legalább a jogszabályban meghatározott ideig őrzi. Az ügyfél fogyasztóvédelmi hatósághoz, békéltető testülethez vagy bírósághoz fordulhat. A békéltető testületek tájékoztató oldala: https://www.bekeltetes.hu. Az illetékes testület és a fogyasztóvédelmi hatóság aktuális elérhetőségét a panasz elutasításakor a Szolgáltató közli.
10. Szerzői jogok és visszajelzések
Szerzői jogok és felhasználási feltételek
A www.beckyirkonyhaja.com weboldalon és annak aloldalain megjelenő, szerzői jogi védelem alatt álló tartalmak, különösen a szövegek, receptleírások, fényképek, videók, grafikai alkotások, egyéni, eredeti szerkesztési megoldások, digitális kiadványok, e-bookok, étrendek, oktatási és tájékoztató anyagok szerzői jogi védelem alatt állnak.
A Szolgáltató által önállóan létrehozott művek szerzői jogi jogosultja Rápolti-Molnár Vivien Rebeka egyéni vállalkozó. A harmadik személyektől jogszerűen beszerzett fényképek, grafikák és egyéb tartalmak felhasználása a vonatkozó felhasználási engedélyeknek megfelelően történik.
A szerzői jogi védelem alapját az 1999. évi LXXVI. törvény rendelkezései képezik.
A Szolgáltató előzetes írásbeli engedélye nélkül tilos a szerzői jogi védelem alatt álló tartalmak jogosulatlan többszörözése, terjesztése, átdolgozása, nyilvánossághoz közvetítése, kereskedelmi célú felhasználása, valamint más weboldalon vagy digitális platformon történő közzététele, kivéve a jogszabály által megengedett felhasználásokat.
A digitális termékek felhasználása
A megvásárolt e-bookok, receptgyűjtemények, szakácskönyvek, mintaétrendek és egyéb digitális kiadványok kizárólag a Vásárló személyes, nem kereskedelmi célú felhasználására szolgálnak.
A Vásárló jogosult a megvásárolt digitális kiadványt saját eszközein tárolni, megtekinteni, valamint saját használatra kinyomtatni.
A digitális kiadvány megvásárlása nem jelenti a szerzői jogok vagy a kereskedelmi felhasználási jogok átruházását.
A Vásárló a kiadványokat harmadik személy részére nem értékesítheti tovább, nem töltheti fel nyilvánosan elérhető internetes felületekre, és nem terjesztheti jogosulatlanul elektronikus vagy nyomtatott formában.
A kiadványok teljes tartalmának vagy szerzői jogi védelem alatt álló részeinek jogosulatlan felhasználása tilos.
A táplálkozási tanácsadáshoz kapcsolódó anyagok védelme
A Szolgáltató által készített személyre szabott étrendek, táplálkozási és életmódbeli ajánlások, szakmai elemzések, oktatási segédanyagok, kérdőívek, programfüzetek és egyéb, szerzői jogi védelem alatt álló dokumentumok a Szolgáltató szellemi alkotásai.
Az Ügyfél az átadott anyagokat kizárólag saját felhasználására jogosult alkalmazni.
Az anyagok harmadik személyek részére történő jogosulatlan továbbadása, értékesítése, nyilvános közzététele vagy kereskedelmi célú felhasználása tilos.
A Szolgáltatóval folytatott magánjellegű kommunikációban szereplő személyes adatok, bizalmas információk és az esetlegesen szerzői jogi védelem alatt álló tartalmak kezelésére a vonatkozó jogszabályok irányadók.
Jogosulatlan felhasználás jogkövetkezményei
A Szolgáltató a szerzői jogainak megsértése esetén jogosult a jogsértés megszüntetését, a további jogsértéstől való eltiltást, a jogsértéssel elért gazdagodás visszatérítését, valamint a jogszabályi feltételek fennállása esetén kártérítést és egyéb jogkövetkezmények alkalmazását követelni.
A Szolgáltató fenntartja a jogot arra, hogy a jogosulatlan felhasználással kapcsolatban az alkalmazandó jogszabályok alapján bírósági vagy más jogi eljárást kezdeményezzen.
A weboldal tartalmainak használata
A weboldal megtekintése, valamint a digitális termékek vagy szolgáltatások megvásárlása nem biztosít a Felhasználó számára a jelen ÁSZF-ben meghatározottakon túlmenő szerzői vagyoni jogokat.
A Becky IR Konyhája név, arculati elemek és egyéb megjelölések használata során a vonatkozó szerzői jogi, védjegyjogi és egyéb jogszabályi rendelkezéseket be kell tartani.
Az ügyfél üzeneteinek, fotóinak, egészségi adatainak és eredményeinek referenciaként vagy marketingcélból történő felhasználására az ÁSZF elfogadása önmagában nem ad hozzájárulást. Ehhez a megfelelő, elkülönült hozzájárulás szükséges.
Ügyfél-visszajelzések és referenciák felhasználása
A Szolgáltató a tevékenységének és szolgáltatásainak bemutatása érdekében ügyfél-visszajelzéseket, véleményeket, eredménybeszámolókat, valamint az ügyfelek által rendelkezésre bocsátott fényképeket és üzenetrészleteket referenciaként felhasználhatja.
A Szolgáltató a közzététel során az ügyfél nevét, arcképét, elérhetőségét és az azonosítására alkalmas egyéb információkat eltávolítja vagy kitakarja, kivéve, ha az ügyfél ezek nyilvánosságra hozatalához külön hozzájárult.
A Szolgáltató a visszajelzéseket és eredményeket nem módosíthatja olyan módon, amely azok eredeti tartalmát vagy jelentését megtévesztően megváltoztatná.
11. Adatkezelés, módosítás, záró rendelkezések
A személyes adatok kezelését a honlapon elérhető külön Adatkezelési tájékoztató rendezi. Az ÁSZF módosításai főszabály szerint csak a módosítás után létrejövő szerződésekre alkalmazhatók, a korábbi szerződések tartalma nem módosul automatikusan a honlap ismételt meglátogatásától.
A jelen ÁSZF-ben nem szabályozott kérdésekben a magyar jog, különösen a Polgári Törvénykönyv, a 45/2014. (II. 26.) Korm. rendelet, a 373/2021. (VI. 30.) Korm. rendelet, az elektronikus kereskedelemre és a fogyasztóvédelemre vonatkozó jogszabályok irányadók.
Hatálybalépés: a dokumentum honlapon történő tényleges közzétételének dátuma, a korábbi vásárlásokra a szerződéskötéskor hatályos feltételek vonatkoznak.
Melléklet – Elállási/felmondási mintanyilatkozat
Címzett: Rápolti-Molnár Vivien Rebeka e.v. – becky.etrend@gmail.com
Alulírott kijelentem, hogy gyakorlom elállási/felmondási jogomat az alábbi termék/szolgáltatás adásvételére vagy nyújtására irányuló szerződés tekintetében.
Megrendelés dátuma: __________   Név: __________   Cím: __________   Rendelésszám: __________   Dátum: __________
A nyilatkozatminta használata nem kötelező, az elállás egyértelmű, más formában tett közléssel is gyakorolható.

